ΓΡΑΠΤΗ ΕΡΩΤΗΣΗ E-0802/00

υποβολή: Benedetto Della Vedova (TDI) προς την Επιτροπή

(16 Μαρτίου 2000)

Θέμα: Συμβατότητα του ιταλικού νόμου αριθ.457/97 (και κανόνων εφαρμογής) με τους κοινοτικούς κανόνες που διέπουν τις κρατικές ενισχύσεις

Έχονταςπόψη ότι το Ιταλικό Κοινοβούλιο, με το νόμο της 23ης Δεκεμβρίου 1997 αριθ.457, περί παρεμβάσεων για την αναδιάρθρωση των οδικών μεταφορών και την ανάπτυξη των συνδυασμένων μεταφορών, στόχευε να καθιερώσει οφέλη και κίνητραπέρ των επιχειρήσεων οδικών μεταφορών,

ο νόμος 457/97, προσδιορίζοντας τους αποδέκτες των οφέλων, αναφέρει μόνον τις επιχειρήσεις οδικών μεταφορών που εδρεύουν στην Ιταλία, δημιουργώντας έτσι ερωτηματικά όσον αφορά τη συμβατότητά του με τους κοινοτικούς κανόνες στον τομέα του ανταγωνισμού και των κρατικών ενισχύσεων,

με τα δύο διατάγματα εφαρμογής του νόμου 457/97 που εκδόθηκαν από το Υπουργείο Μεταφορών στις 14 Οκτωβρίου 1998, δόθηκε απάντηση στα εν λόγω ερωτηματικά με την επέκταση των οφέλων και στις επιχειρήσεις που εδρεύουν σε άλλο κράτος μέλος της ΕΕ και κατέχουν κοινοτική άδεια, όπως προκύπτει και από τη θετική γνωμοδότηση της Επιτροπής όσον αφορά τη συμβατότητα του νόμου 457/97 με τους κοινοτικούς κανόνες (απόφαση 99/ΕΚ(1)της 4ης Μαΐου 1999),

στις 7 Ιουλίου 1999, τα δύο προαναφερθέντα διατάγματα εφαρμογής αντικαταστάθηκαν απο ισάριθμα διατάγματα με τα οποία θεσπίζεται ότι η παροχή οφέλων αφορά μόνον τις επιχειρήσεις που είναι εγγεγραμμένες στην επετηρίδα των οδικών μεταφορέων στην Ιταλία (δηλ. εκείνων που διαθέτουν τουλάχιστον δευτερεύουσα έδρα στην Ιταλία), γεγονός το οποίο καταρρίπτει μία από τις προϋποθέσεις επί των οποίων στηρίζεται η θετική γνωμοδότηση της Επιτροπής,

εξάλλου, η ίδια θετική γνωμοδότηση προέβλεπε ως προϋπόθεση και την ουδέποτε συντελεσθείσα τροποποίηση τόσο του νόμου 457/97 όσο και των διαταγμάτων εφαρμογής σύμφωνα με την οποία οι ενισχύσεις χορηγούνται μόνον για αντιστάθμιση του κόστους προσαρμογής σταψηλότερα τεχνικά πρότυπα στους τομείς των εκπομπών και της ασφάλειας, ουσιαστικά δηλαδή για την διαφορά του κόστους ανάμεσα σε οχήματα με κανονικά πρότυπα και οχήματα μεψηλότερα πρότυπα (ενώ με το ισχύον καθεστώς, οι επιδοτήσεις αναλογούν αποκλειστικά στο κόστος του οχήματος αντικατάστασης),

δεν φρονεί η Επιτροπή ότι, επειδή δεν τηρήθηκαν οι δύο προϋποθέσεις επί των οποίων είχε στηρίξει τη θετική της γνωμοδότηση (επέκταση των οφέλων στις επιχειρήσεις που εδρεύουν στην ΕΕ και τροποποίηση του νόμου 457/97 και των κανόνων εφαρμογής), οι διατάξεις του νόμου 457/97 παραβιάζουν τους κοινοτικούς κανόνες που αφορούν τις κρατικές ενισχύσεις; Σε καταφατική περίπτωση, τι μέτρα σκοπεύει να λάβει προκειμένου αυτή η κατάσταση να μη σταθεί αφορμή να προκληθούν ανεπανόρθωτες ζημίες στις επιχειρήσεις οδικών μεταφορών;

(1) ΕΕ L 227 της 28.8.1999, σελ. 12.

Απάντηση της κας de Palacio εξ ονόματος της Επιτροπής

(19 Απριλίου 2000)

Στις 4 Μαΐου 1999, η Επιτροπή αποφάσισε να εγκρίνει το ιταλικό καθεστώς κρατικών ενισχύσεων για την αναδιάρθρωση του τομέα των οδικών μεταφορών και την ανάπτυξη των διατροπικών μεταφορών (απόφαση αριθ. 1999/590/ΕΚ(1) της Επιτροπής της 4ης Μαΐου 1999 σχετικά με τα μέτραπέρ της αναδιάρθρωσης των οδικών μεταφορών και την ανάπτυξη της διατροπικότητας (νόμος αριθ. 454 της 23ης Δεκεμβρίου 1997) τα οποία σχεδιάζει να εφαρμόσει η Ιταλία), μετά τη διαδικασία που κίνησε κατά της Ιταλίας το Μάρτιο του 1998. Η Επιτροπή εξέδωσε τελικά ευνοϊκή γνώμη μετά τις τροποποιήσεις που πρότεινε η Ιταλική Κυβέρνηση στα ισχύοντα νομοθετήματα, ήτοι το νόμο αριθ. 454 της 23ης Δεκεμβρίου 1997 και τοπουργικό διάταγμα της 14ης Οκτωβρίου 1998 για τις πριμοδοτήσεις των καινοτόμων επενδύσεων και της κατάρτισης.

Σύμφωνα με την απόφαση απαιτείται από την Ιταλία να κοινοποιήσει στην Επιτροπή την έγκριση των εν λόγω τροποποιήσεων και να της διαβιβάζει περιοδικές εκθέσεις σχετικά με την εφαρμογή των εγκριθέντων μέτρων. Μέχρι στιγμής, η Επιτροπή δεν έχει καμία πληροφορία επί του θέματος και δεν έχει λάβει άλλωστε γνώση τωνπουργικών διαταγμάτων της 7ης Ιουλίου 1999, τα οποία αντικατέστησαν τα διατάγματα της 14ης Οκτωβρίου 1998.

Εφόσον δεν διαθέτει λεπτομερέστερες πληροφορίες, η Επιτροπή δεν είναι σε θέση να εκφέρει γνώμη για τις περιστάσεις που αναφέρει το Αξιότιμο Μέλος του Ευρωπαϊκού Κοινοβουλίου. Ωστόσο, στο πλαίσιο παρακολούθησης της διαδικασίας, θα ελέγξει εάν τηρούνται όλοι οι όροι συμβατότητας των ιταλικών μέτρων με την κοινοτική νομοθεσία για τις κρατικές ενισχύσεις.

(1) ΕΕ L 227 της 28.8.1999.